# Brutges, Capbis e Mieihaget

Brutges, Capbís e Mieihaget (Bruges-Capbis-Mifaget en francés) qu'ei ua comuna bearnesa administrada peu departament deus Pirenèus Atlantics e la region de Navèra Aquitània, ancianament d'Aquitània.

## Toponimia
### Brutges

La prononciacion qu'ei [ˈbryces]. Las fòrmas ancianas que son Brutges en 1360, Brudges en 1580, Bruges (mapa de Cassini, a la fin deu sègle XVIIIau), Bruges-Capbis-Mifaget adara.
Brutges qu'ei ua bastida fondada en 1357-1358 per Gaston Febus en tornant d'un viatge en Flandes. Lo son nom qu'ei lo de la vila flamenca, Brugge$^,$.

### Capbís

La prononciacion qu'ei [kaˈbːis]. Las fòrmas ancianas que son Cabbis au sègle XIIau, Grangiam Capbisii, en latin, en 1235, Espitau de Capbis en 1385, Capbiis en 1536, Capbis (mapa de Cassini, a la fin deu sègle XVIIIau), Bruges-Capbis-Mifaget adara.
Que pensan generalament lo nom e vien de la situacion de Capbís a la mair de Bes (francés Béès). Cap qu'a lo sens ordinari, mès tanben lo d'« extremitat ». Miquèu Grosclaude qu'escriu Capbís, dab un accent.

### Mieihaget

La prononciacion qu'ei, en grafia fonetica de Miquèu Grosclaude, [mifa'get] e, çò sembla, mei rarament [miéihaget] (probabla error senhalada per Jacques Boisgontier, dens la soa recension deu Dictionnaire toponymique des communes du Béarn, léger [mifaˈjet], [mjejhaˈjet]).
Las fòrmas ancianas que son Medium-Faget en 1100, Faied au sègle XIIau, Medium Fagetus, en latin, en 1257, Mieyfaget en 1287, Mieyfayet en 1385, Myfaget en 1538, Mieyhaget en 1675, Mihaget (mapa de Cassini, a la fin deu sègle XVIIIau), Bruges-Capbis-Mifaget adara.
Segon Dauzat, Mieihaget que vien deu latin medius, « qui ei au miei », fagus, « hau, hag, hac, hai » dab lo sufixe collectiu -etum.
Miquèu Grosclaude qu'accèpta l'explicacion de Dauzat. Mieihaget qu'ei format de miei, hac e sufixe collectiu -et. Lo sens globau qu'ei « au miei de l'ahorèst de hacs ».

## Administracion

Lista deus cònsols successius :
| Periòde | Periòde | Identitat | Etiqueta |
| 2016 | 2020 | François Lescloupé | divèrs dreta |
| 2014 | 2016 | Laurent Aubuchou-Aurouix | UMP |
| 2001 | 2014 | Xavier de Canet | divèrs dreta |
| 1983 | 2001 | Michel Maton | divèrs dreta |
| 1973 | 1983 | Jean Condou | centre dret |
| | 1973 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 934, totala: 961 :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | 867 | 875 | 899 915 |
| 2009 | 2010 |
| 922 938 | 945 964 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas deus Pirenèus Atlantics

## Nòtas

* 1 2 3 4 5 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 266
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 120
* ↑ https://www.persee.fr/doc/onoma_0755-7752_1992_num_19_1_1146_t1_0264_0000_2
* ↑ Michel Grosclaude, Dictionnaire toponymique des communes du Béarn, Escòla Gaston Febus, 1991, p. 267
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 456
* Portau de Bearn